Napeti odnosi zbog bekstva aktiviste
SAD pokušavaju da suzbiju diplomatsku krizu u odnosima sa Kinom, nakon bjekstva kineskog aktiviste u američku ambasadu u Pekingu 
Tenzije između Sjedinjenih Država i Kine su u porastu uoči posjete državne sekretarke Hilari Klinton i važnih razgovora dvije zemlje u srijedu u Pekingu. Kineski aktivista Čen Gunagčen, koji je prošle nedelje pobjegao iz kućnog pritvora, nalazi se, kako se vjeruje, u američkoj ambasadi u kineskoj prijestonici. Čen je bio pod strogim vladinim nadzorom zato što se borio protiv prisilnih abortusa, u okviru kineske politike jednog djeteta. Glavni savjetnik predsjednika Obame za kontraterorizam, Džon Brenan, nije želio da potvrdi izvještaje da se slijepi aktivista nalazi pod američkom zaštitiom, navodeći da će predsjednik Obama uraditi sve što je po njegovom mišljenju u najboljem interesu Sjedinjenih Država, kao i uključenih pojedinaca. Predstavnici kineske ogranizacije za ljudska prava, sa sjedištem u Sjedinjenim Državama, tvrde da Čen jeste pod američkom zaštitom i da su u toku razgovori američkih i kineskih zvaničnika. Predsjednik “Čajnaejda” Bob Fu kazao je Glasu Amerike da je poznatom aktivisti, iako je na bezbjednoj lokaciji daleko od kuće, možda jedina opcija da pobjegne u Sjedinjene Države. Takođe je naveo da bi sporazum o obezbjeđivanju američkog azila mogao da bude uskoro postignut. Eksperti međutim smatraju da će postizanje dogovora o Čenovom napuštanju Kine vjerovatno biti teško. smatra Kenet Libertal iz instituta Brukings. Uzimajući u obzir američki stav o kršenju ljudskih prava, te insistiranje kineskih vlasti da bi Sjedinjene Države trebalo da se drže po strani u tom pogledu, trenutna situacija mogla bi negativno da utiče na predstojeću posjetu državne sekretarke. Klinton večeras putuje za Peking gdje bi trebalo da razgovara sa kineskim zvaničnicima o nizu važnih pitanja, među kojima su Iran, Sirija i Sjeverna Koreja. Profesor univerziteta u Pekingu Ši Jinhong međutim ističe da je šteta možda već pričinjena I Sjedinjene Države i Kina ističu da će godišnji strateški i ekonomski dijalog, kojem će prisustvovati i sekretar za finansije Timot Gajtner, biti održan kako je planirano.